《冯深居挽词》
宋代·释文珦

天地一深翁，匡庐气所钟。
亲传厚斋业，优得考亭宗。
劲筇霜崖竹，高标雪峤松。
沧溟含雅量，干莫避辞锋。
元老皆知敬，憸夫独不容。
畏涂尝跌足，道院暂潜纵。
冤白州麾晚，身亡奠斝重。
魂应归帝所，人尽哭堂封。
有道存方册，无名上景钟。
死生今隔异，湖海昔过从。
芻束无繇致，愁凝五老峰。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。